b'\n_START_ARTICLE_\nAndrej I av Russland\n_START_SECTION_\nF\xc3\xb8dsel og tidlige \xc3\xa5r\n_START_PARAGRAPH_\nDen eneste opplysningen om hans f\xc3\xb8dsel (omkring \xc3\xa5r 1111) finnes i Vasilij Tatisjtsjevs Istorija rossijskaja (\xc2\xabRussisk historie\xc2\xbb), skrevet 600 \xc3\xa5r senere. Hans mor var en polovtsisk (kumansk) prinsesse, fatter av khan Aepa/Ayepa. Andrejs ungdoms\xc3\xa5r finnes nesten ikke omtalt i kildene. _NEWLINE_I 1146 jaget han sammen med sin eldre bror Rostislav bort Izijaslav Mstislavitsjs forbundsfelle Rostislav Jaroslavitsj fra Rjazan, hvorp\xc3\xa5 denne flyktet til polovtserne._NEWLINE_I 1149, etter at Jurij Dolgorukij hadde inntatt Kiev, fikk Andrej Vysjgorod av faren. Han deltok i felttoget mot Iziaslav Mstislavitj i Volynia og oppviste beundringsverdig heltemot ved stormingen av Lutsk, der Iziaslavs bror Vladimir satt beleiret. Deretter innehadde Andrej fur en tid Dorogobuzj i Volynia. _NEWLINE_I 1153 fikk Andrej fyrsted\xc3\xb8mmet Rjazan, men Rostislav Jaroslavitj, som vendte tilbake fra steppene med polovtserne, fordrev ham.\n_START_SECTION_\nFyrste og storfyrste\n_START_PARAGRAPH_\nEtter farens d\xc3\xb8d i 1157 ble Andrej fyrste av Vladimir, Rostov og Suzdal. Han ble da \xc2\xabeneveldig over hele Suzdal med omegn\xc2\xbb_NEWLINE_Andrej hadde raskt tapt interessen for Kiev, som i mens var blitt en heller uvesentlig by. Han beholdt imidlertid storfyrstetittelen knyttet til Kiev, men bes\xc3\xb8kte knaprt buen. Han konsenterte seg om ditt stamfyrsted\xc3\xb8mme Rostov-Suzdal, fremfort alt dets hovedby Vladimir, som han lot utbygge. Denne byen ble Kievrikets nye hovedstad. _NEWLINE_I \xc3\xa5rene 1158-1164 lot han der bygge en festning i Vladimir med to portt\xc3\xa5rn av hvit stein. I dag gjenst\xc3\xa5r bare en av borgens fem ytre porter \xe2\x80\x93 den gyldne port, som var besl\xc3\xa5tt med forgylt kopper. Den praktfulle Maria Himmelsfartskatedralen eller Uspenskijkatedralen ble da bygd, likesom Pokrovkirken ved Nerl og noen andre kirker og klostre. Et betydelig ytterligere skritt for oppbyggingen av Vladimirs betydning skulle ha v\xc3\xa6rt \xc3\xa5 oppgradere den kirkelig til metropolittsete. Men s\xc3\xb8knaden ble avvist av patriarken av Konstantinopel. Adrej Bogoljubskij p\xc3\xa5 sin side nektet \xc3\xa5 innsette noen ny metropolitt i Kiev. Som mottrekk gav keiser Manuel I Komnenos tre av Andrejs fordrevne br\xc3\xb8dre tilflukt - av dem han som etterhvert skulle bli Andrejs etterf\xc3\xb8lger. _NEWLINE_I samme periode ble det befestede fyrstepalasset Bogoljubovo oppf\xc3\xb8rt. Det ble Andrej Bogoljubskijs hovedsakelige residens, som han fikk sitt tilnavn etter._NEWLINE_Imens sank Kiev bare ytterligere ned i betydningsl\xc3\xb8sheten, ikke minst etter at Andrej fikk sin bror Mstislav til \xc3\xa5 plyndre byen i 1169. Det var Andrej som s\xc3\xa5 bragte det ber\xc3\xb8mte ikonet Theotokos av Vladimir fra Kiev til sin hovedstad, den by som det n\xc3\xa5 er kalt etter. Dette ikonet, ogs\xc3\xa5 gjerne kalt \xc2\xabV\xc3\xa5r Frue av Vladimir\xc2\xbb, er et av de mest \xc3\xa6rede i Russland og i den ortodokse verden generelt.  _NEWLINE_Andrejs autorit\xc3\xa6re fremferd mot andre rusikider og bojarer f\xc3\xb8rte til hans fall. Han ble ble drept i 1174 etter en sammensvergelse der tjue av hans hoffmenn stormet inn og knivstakk ham mens han sov.\n_START_SECTION_\nEtter hans d\xc3\xb8d\n_START_PARAGRAPH_\nEtter hans d\xc3\xb8d kom det til strid mellom bojarer og innbyggerne i Vladimir, Rostov og Suzdal, alle gikk inn for hver sin egen etterf\xc3\xb8lgerkandidat. I 1176 gikk  Suzdal av med seieren - der hadde de k\xc3\xa5ret Vsevolod Jurjevitsj som hersker. Han ble dermed den nye storfyrst.'